Reforma općina u Štajerskoj
Reforma općina u Štajerskoj je sprovedena reorganizacija teritorijalne podjele austrijske pokrajine Štajerske, koja je sprovedena na snagu 1. januara 2015. godine. Reforma je sprovedena na osnovu Štajerskog zakona o reformi općinskih struktura (njemački: Steiermärkische Gemeindestrukturreformgesetz (StGsrG)). Zakon je donesen 17. decembra 2013. godine od strane Parlamenta Štajerske, a obznanjen je 2. aprila 2014. godine. Ovom reformom je broj općina od prvobitnih 542 smanjen na 287 (uključujući i grad Graz). Već 1. januara 2013. godine reforma je sprovedena u općinama: Buch-Geiseldorf i Sankt Magdalena am Lemberg su se ujedinili u novu općinu Buch-St. Magdalena; Hafning bei Trofaiach i Gai su se ujedinili u novu općinu Trofaiach;, čime je broj općina smanjen na 539. Ukupno je reformirano 385 općina (udruživanje više općina u jednu, promjenom pripadnosti dijela općina, promjenom općina ili njihovim ukidanjem), dok je 157 općina ostalo nepromjenjeno.